มุ่งยกระดับภาคการเกษตร โดยเฉพาะชาวนา เพื่อความเข้มแข็งและมั่นคง ทวงเเชมป์ข้าว
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวระหว่างเป็นประธานวันสถาปนากรมการข้าว ครบรอบ 17 ปี ภายใต้งาน มุ่งพัฒนาข้าว เพื่อชาวนา มั่นคง ยั่งยืน ว่า ข้าวมีความสำคัญมีบทบาทในการขับเคลื่อนประเทศไทย ถือเป็นพืชเศรษฐกิจหลัก และเป็นพื้นฐานของสังคมของเกษตรกรไทย โดยตลอดเวลา 10 ปีที่ผ่านมา การพัฒนาส่วนของกรมการข้าว ทั้งบุคลากรและส่วนที่เกี่ยวข้องทั้งหมด โดยย้ำให้บุคลากรต้องมองถึงระยะยาวของภาคเกษตรกรที่จะสร้างความเข้มแข็งให้กลุ่มเกษตรกร โดยเฉพาะเรื่องพันธ์ข้าวและตลาดรองรับข้าว เพื่อกลุ่มชาวนามีความมั่นคง ยกระดับความเข้มเเข็งของกรมการข้าว องค์กรที่เกี่ยวข้องและเกษตรกร อาทิ ศูนย์เมล็ดพันธุ์ สหกรณ์ เป็นต้น ซึ่งมุ่งหวังเป็นอย่างยิ่งว่าเกษตรกรกว่า 5 ล้านครัวเรือน และกว่า 15 ล้านคน ทุกวันนี้ต้องมีความเข้มแข็งและสร้างเศรษฐกิจฐานราก และ GDP ของประเทศ โดยกำชับให้กรมการข้าวมองให้เห็นปัญหาที่เกิดขึ้นและประโยชน์สูงสูดของพี่น้องเกษตรกร โดยให้ทุกหน่วยงานทำงานอย่างเป็นระบบและบูรณาการกับทุกภาคส่วนเหมือนหลายประเทศที่ให้ความสำคัญกับการลงทุนกับภาคการเกษตรและเพิ่มมูลค่ากับสินค้าเกษตร พร้อมอยากให้ประเทศไทยท้วงเเชมป์ข้าวให้ได้ โดยเชื่อมั่นว่าผู้บริหารกรมการข้าวจะสามารถทำให้ได้และสามารถหาพันธุ์ข้าวใหม่ๆ เกิดขึ้น มีคุณภาพ ตอบโจทย์ ส่งผลให้ราคาที่ดีขึ้นในอนาคต นอกจากนี้ประเทศจะต้องเผชิญกับสถานการณ์คาร์บอนเคดิต ที่เกี่ยวข้องกับผลผลิตข้าว ทำให้ต้องมีมาตรการรองรับ อาทิ การปลูกข้าวแบบเปียกสลับแห้ง ที่สามารถลดต้นทุน ลดคาร์บอนได้อีกด้วย ซึ่งทำให้สามารถขายคาร์บอนเคดิตได้